CELEX: 62006FO0084(01)
Language: lv
Date: 2007-12-19 00:00:00
Title: Civildienesta tiesas (pirmā palāta) rīkojums 2007. gada 19.decembrī. # Luigi Marcuccio pret Eiropas Kopienu Komisiju. # Civildienesta lietas - Ierēdņi - Sociālais nodrošinājums. # Lieta F-84/06.

CIVILDIENESTA TIESAS RĪKOJUMS (pirmā palāta)
      2007. gada 19. decembrī
      Lieta F‑84/06
      Luigi Marcuccio
      pret
      Eiropas Kopienu Komisiju
      Civildienests – Ierēdņi – Sociālais nodrošinājums – Veselības apdrošināšana – Medicīnisko izdevumu segšana – Pieteikuma tiešs noraidījums
      Priekšmets Prasība, kas celta saskaņā ar EKL 236. pantu un EAEKL 152. pantu un ar ko bijušais Komisijas ierēdnis Marcuccio lūdz atcelt netiešo lēmumu, ar kuru iecēlējinstitūcija ir noraidījusi viņa 2005. gada 20. jūnija un 18. jūlija pieteikumus,
         lai saskaņā ar Civildienesta noteikumu 72. panta 1. punktu saņemtu dažādu medicīnisko izdevumu atmaksu 100 % apmērā. Turklāt
         prasītājs lūdz piespriest Komisijai viņam samaksāt starpību starp strīdīgo medicīnisko izdevumu kopējo summu un summu, kas
         viņam šādā sakarā jau ir atmaksāta, proti, summu EUR 89,56 apmērā. Visbeidzot, prasītājs lūdz šai summai pieskaitīt nokavējuma
         procentus 10 % apmērā ar ikgadēju kapitalizāciju, sākot no 2005. gada 21. jūnija
      
      Nolēmums Civildienesta tiesa atsakās izskatīt lietu F‑84/06 Marcuccio/Komisija, lai to varētu izskatīt Pirmās instances tiesa. Lēmuma par tiesāšanās izdevumiem pieņemšanu atlikt.
      
      Kopsavilkums
      Tiesvedība – Kompetences sadalījums starp dažādām Kopienu tiesām
      (Tiesas Statūtu I pielikuma 8. panta 3. punkts; Civildienesta noteikumu 72. pants)
      Saņemot prasību, kas iesniegta par atteikumu piešķirt ierēdnim medicīnisko izdevumu atlīdzību 100 % apmērā, uz kuru ieinteresētajai
         personai esot tiesības psihiskas slimības gadījumā, ko viņš esot ieguvis, Civildienesta tiesai atbilstoši Tiesas Statūtu I pielikuma
         8. panta 3. punkta otrajai daļai ir pienākums atteikties no lietas izskatīšanas par labu Pirmās instances tiesai, ja pēdējā
         minētā izskata citas prasības starp tiem pašiem lietas dalībniekiem, kas ir pamatotas ar vienu un to pašu juridisko pamatu
         un kas arī attiecas uz tiesībām uz medicīnisko izdevumu atlīdzināšanu 100 % apmērā. Šīs dažādās prasības atbilst vienam un
         tam pašam strīdam un šķiet, ka pareizas tiesvedības nodrošināšanas nolūkā, ko cenšas nodrošināt ar Tiesas Statūtu I pielikuma
         8. panta 3. punktu, strīda atrisināšana ir jāuztic tikai vienai tiesai.
      
      (skat. 8.–16. punktu)